Juffrou in hof wat glo skolier skopFoto: ANA ŉ 55-jarige onderwyseres, wat daarvan beskuldig word dat sy ŉ skolier aangerand het, sal na verwagting Vrydag in die Bafokeng-landdroshof in Noordwes verskyn. Die juffrou het na bewering ŉ negejarige seun met ŉ hoëhakskoen op sy knie geskop. Die seun het ŉ besering aan sy knie opgedoen. Sy is vroeër op ŉ waarskuwing vrygelaat en die saak is tot 5 Julie uitgestel, sodat die staat getuies kan ondervra en die verdediging hul saak kan voorberei. Sy is die tweede onderwyseres van dieselfde skool in Tlhabane naby Rustenburg om op aanklag van aanranding, met die doel om ernstig te beseer, in ŉ hof te verskyn. Haar 53-jarige kollega het op 3 Julie in die hof verskyn ná ŉ 10-jarige meisie glo met ŉ besem geslaan is toe sy in die reën gespeel het. Die meisie se hand het opgeswel. Dié onderwyseres se saak is tot 23 Julie uitgestel.